wickkiey/tamil-wikipedia-chunked huggingface dataset:
# ரோஹிணி (திரைப்படம்)

## கதை

செல்வந்தர் ஒருவர் தன் சொத்தை தன் மீது வெறுப்பு கொண்ட மகனுக்குத் தர விருப்பமில்லாமல் தன் விதவைத் தங்கைக்குத் (ரோஹிணி) தர விழைகிறார். செல்வந்தரின் மகன் ரோஹிணியை ஏமாற்றி, அசல் உயிலை எடுத்துக் கொண்டு போலி உயிலை வைத்துவிடுகிறார். செய்தியறிந்த ரோஹிணி, போலியை அசல் மூலம் மாற்ற முயற்சிக்கிறாள். இடையிடையே ஆள்கடத்தலும், கொலையும் நிகழ்கின்றன.
# ரோஹிணி (திரைப்படம்)

## நடிகர்கள்

*தி இந்து*வில் இருந்து பெறப்பட்ட தரவுகளின்படி:
- எஸ். வி. ரங்கராவ்
- மாதுரி தேவி
- எஸ். ஏ. நடராஜன்
- எஸ். வி. சகஸ்ரநாமம்
- ராஜசுலோசனா
- ஜி. வரலட்சுமி
- சி. கே. சரஸ்வதி
- டி. பி. முத்துலட்சுமி
- லங்கா சத்யம்
# ரோஹிணி (திரைப்படம்)

## தயாரிப்பு

ரோஹினி வங்மொழியில் பாங்கிம் சந்திர சட்டர்ஜியால் எழுதப்பட்ட கிருஷ்ணகாந்தர் உயில் (கிருஷ்ணகாந்தின் உயில்) என்ற புதினத்தைத் தழுவி எடுக்கப்பட்டது. இது கமல் கோஷால் இயக்கப்பட்டது. படத்தை மெட்ராஸ் ஆர்ட் புரொடக்ஷன்ஸ் பதாகையின் கீழ் எஸ். முகர்ஜி தயாரித்தார்.
# ரோஹிணி (திரைப்படம்)

## வரவேற்பு

ரோஹினி 5, நவம்பர், 1953 இல் வெளியானது. திரைப்பட வரலாற்றாசிரியர் ரேண்டோர் கையின் கூற்றுப்படி, திரைப்படம் வணிக ரீதியாக வெற்றியடையவில்லை. இருப்பினும், அவர் கதைக்களம், ஒளிப்பதிவு, இயக்கம் மற்றும் நடிகர்களின் நடிப்பைப் பாராட்டினார்.
# கத்தோலிக்க திருச்சபையின் மறைக்கல்வி சுருக்கம் (நூல்)

**கத்தோலிக்க திருச்சபையின் மறைக்கல்வி சுருக்கம்** (*Compendium of the Catechism of the Catholic Church*) என்னும் நூல் *கத்தோலிக்க திருச்சபையின் மறைக்கல்விநூல்* என்னும் பெரிய நூலின் சுருக்கமாகவும், அதன் உள்ளடக்கத்தை வினா-விடை வடிவில் தொகுத்துத் தருகின்ற கையேடாகவும் அமைந்துள்ளது.  
திருத்தந்தை பதினாறாம் பெனடிக்ட் 2005இல் வெளியிட்ட இந்நூலைத் தமிழக இலத்தீன் ஆயர் பேரவை தமிழில் மொழிபெயர்த்து, 2012ஆம் ஆண்டு, திண்டிவனம் முப்பணி நிலையம் வழியாக வெளியிட்டுள்ளனர்.
-
# கத்தோலிக்க திருச்சபையின் மறைக்கல்வி சுருக்கம் (நூல்)

## நூலின் தோற்றம்

கத்தோலிக்க திருச்சபை வழங்குகின்ற போதனையைத் தொகுத்து அளிக்கும் ஏடாக 1992இல் "கத்தோலிக்க திருச்சபையின் மறைக்கல்விநூல்" (க.தி.ம.) வெளியிடப்பட்டது. அந்த ஏட்டில் அடங்கியுள்ள போதனையைத் தொகுத்து, சுருக்கமாக வழங்கவேண்டும் என்னும் நோக்கத்துடன் 2003இல் திருத்தந்தை இரண்டாம் யோவான் பவுல் ஓர் ஆணைக்குழுவை ஏற்படுத்தினார்.  
அவ்வமயம் நம்பிக்கைக் கோட்பாட்டுப் பேராயத்தின் தலைவராக இருந்த கர்தினால் யோசேப்பு ராட்சிங்கர் (தற்போது திருத்தந்தை பதினாறாம் பெனடிக்ட்) க.தி.ம. சுருக்க ஏட்டின் உள்ளடக்கம், அமைப்பு ஆகியவற்றை மேற்பார்வையிடும் சிறப்புக் குழுவுக்குத் தலைமை வகித்தார். இரண்டு ஆண்டு உழைப்புக்குப் பின் அந்த ஏடு வெளியிடப்பட்டது.
# கத்தோலிக்க திருச்சபையின் மறைக்கல்வி சுருக்கம் (நூல்)

## நூலின் நோக்கம்

மக்கள் கத்தோலிக்க திருச்சபையின் போதனையை ஆழமாக அறிந்திடவும், அதைப் பயிற்றுவிப்பதில் ஆர்வம் கொண்டிடவும் இந்நூல் உதவும் என்று இந்நூலை வெளியிட்ட திருத்தந்தை பதினாறாம் பெனடிக்ட் கூறியுள்ளார். இந்நூலை அறிமுகம் செய்து அவர் 2005, சூன் 28இல் வெளியிட்ட அறிக்கையில் அவர் கீழ்வருமாறு கூறுகிறார்:
<blockquote>இப்போது அனைத்துலகத் திருச்சபைக்கும் நான் வழங்கும் இச்சுருக்கப் பதிப்பு 'கத்தோலிக்க திருச்சபையின் மறைக்கல்வி' என்னும் நூலின் நம்பகமான, உண்மையான சுருக்கமாகும். இது திருச்சபையுடைய நம்பிக்கையின் இன்றியமையாத, அடிப்படையான எல்லாக் கூறுகளையும் சுருக்கமாக உள்ளடக்கியது. இவ்வாறு இது, நம்பிக்கை கொண்டோரும், நம்பிக்கை கொள்ளாதோரும் ஒரே வகையில் திருச்சபையினுடைய நம்பிக்கையை முழுமையாக அறிந்து கொள்ளும் கையேடாகவும், வழித்துணையாகவும் அமைகிறது. இச்சுருக்கப் பதிப்பு அதன் அமைப்பு, உள்ளடக்கம், மொழி ஆகியவற்றில் 'கத்தோலிக்க திருச்சபையின் மறைக்கல்விநூலை' உண்மையாகவே பிரதிபலிக்கிறது. ஆகவே கத்தோலிக்க திருச்சபையின் மறைக்கல்வியை இன்னும் விரிவாக அறியவும், ஆழமாகப் புரிந்துகொள்ளவும் இது உதவி புரியும்.</blockquote>
# கத்தோலிக்க திருச்சபையின் மறைக்கல்வி சுருக்கம் (நூல்)

## நூலின் அமைப்பு

கையேடு வடிவில் அமைந்த இச்சுருக்க நூலின் அமைப்பு, அதன் முதல் நூலாகிய *கத்தோலிக்க திருச்சபையின் மறைக்கல்விநூல்* என்னும் பெரிய நூலின்படியே உள்ளது. மூல நூலில் உள்ள பிரிவுகள் இக்கையேட்டிலும் உள்ளன.  
ஆயினும் கையேடு வினா-விடை வடிவில் அமைக்கப்பட்டுள்ளது. ஒவ்வொரு விடைப் பகுதியின் ஓரத்திலும் மூல நூலின் பகுதி எண்கள் தரப்பட்டுள்ளன. இவ்வாறு, விரிவான விளக்கம் அறிய விரும்புவோர் மூல நூலைப் பார்த்துக்கொள்ள வழியாகிறது.
# கத்தோலிக்க திருச்சபையின் மறைக்கல்வி சுருக்கம் (நூல்)

## வினா-விடை முறை

இக்கையேடு வினா-விடை முறையில் அமைந்திருப்பதால், மறைக்கல்வி வகுப்பில் பயன்படுத்துவது எளிதாகிறது. நூல் முழுவதிலும் 598 வினாக்களும் அவற்றிற்கான விடைகளும் தரப்பட்டுள்ளன.  
மூல நூலில் உள்ளதுபோலவே, இக்கையேட்டிலும் நான்கு பெரும் பிரிவுகள் உள்ளன. அவை:  
- கிறித்தவ நம்பிக்கை அறிக்கை (Creed)
- கிறித்தவ மறைபொருள் கொண்டாட்டம்: வழிபாடும் திருவருட்சாதனங்களும்
- கிறித்துவில் வாழ்வு (கிறித்தவ அறநெறி - பத்துக் கட்டளைகள்)
- கிறித்தவ இறைவேண்டல்
# கத்தோலிக்க திருச்சபையின் மறைக்கல்வி சுருக்கம் (நூல்)

## இணைப்புகளும் தொகுப்பு அட்டவணையும்

இக்கையேட்டில் உள்ள ஒரு சிறப்புக் கூறு அதில் அடங்கியுள்ள இணைப்புகளும் தொகுப்பு அட்டவணையும் ஆகும்.  
இரு இணைப்புகள் தரப்பட்டுள்ளன. "பொதுச் செபங்கள்" என்னும் முதல் இணைப்பில் கத்தோலிக்க மக்கள் நடுவே பொதுவாக வழக்கத்தில் உள்ள இறைவேண்டல்கள் தரப்பட்டுள்ளன. இரண்டாம் இணைப்பில் "கத்தோலிக்க நம்பிக்கையின் வாய்பாடுகள்" வழங்கப்படுகின்றன. எடுத்துக்காட்டாக,
- இரு அன்புக் கட்டளைகள்
- அருள் வாழ்வு சார்ந்த நற்பண்புகள்
- தூய ஆவியாரின் கொடைகள்
- உள்ளம் சார்ந்த இரக்கச் செயல்கள்  
போன்றவற்றைக் குறிப்பிடலாம்.  
அகரவரிசையில் அமைந்த தொகுப்பு அட்டவணை மிக்க பயனுள்ளதாக அமைக்கப்பட்டுள்ளது. நூலில் உள்ள 598 வினா-விடைகள் தொடர்பான முக்கிய சொற்கள் இந்த அட்டவணையில் உள்ளதால், அவை வருகின்ற வினா-விடைப் பகுதியை எளிதாகக் கண்டுகொள்ள முடிகிறது.
# கத்தோலிக்க திருச்சபையின் மறைக்கல்வி சுருக்கம் (நூல்)

## விவிலியப் பகுதிகளும் திருச்சபைத் தந்தையர் நூற்பகுதிகளும்

இந்த ஏட்டில் தரப்படுகின்ற விடைகளுக்கு அடிப்படையான விவிலியக் குறிப்புகள் பல உள்ளன.  
அதுபோலவே, பல இடங்களில் திருச்சபைத் தந்தையர் நூல்களிலிருந்து எடுக்கப்பட்ட சிறு பகுதிகள் மேற்கோள்களாகத் தரப்பட்டுள்ளன. இவ்வாறு, கத்தோலிக்க திருச்சபை வழங்கும் போதனை விவிலியத்திலும் திருச்சபை மரபிலும் ஊன்றியிருப்பது தெளிவாக்கப்பட்டுள்ளது.
# கத்தோலிக்க திருச்சபையின் மறைக்கல்வி சுருக்கம் (நூல்)

## விளக்கப் படங்கள்

இக்கையேட்டின் இன்னொரு சிறப்புக் கூறு, அதில் அடங்கியுள்ள படங்கள் ஆகும். இப்படங்கள் மேலைத் திருச்சபை மற்றும் கீழைத் திருச்சபை மரபுகளிலிருந்து பெறப்பட்டுள்ளன.
# கத்தோலிக்க திருச்சபையின் மறைக்கல்வி சுருக்கம் (நூல்)

## பிற மொழிகளில் க.தி.ம. சுருக்கம் கிடைக்கும் தளம்

- Compendium at Vatican/Holy See website available in Byelorussian, English, French, German, Hungarian, Indonesian, Italian, Lithuanian, Portuguese, Romanian, Russian, Slovenian, Spanish, and Swedish (as of 17 July 2011)
# கத்தோலிக்க திருச்சபையின் மறைக்கல்வி சுருக்கம் (நூல்)

## ஆதாரங்கள்

it:Catechismo della Chiesa Cattolica#Il Compendio
# கே. எஸ். ஆர். தாஸ்

**கே. எஸ். ஆர். தாஸ்** (*K. S. R. Das* , 5 சனவரி 1936 – 8 சூன் 2012) பிரபல தெலுங்குத் திரைப்பட இயக்குநர். இவர் 1970 - 1980 வரையிலான காலகட்டத்தில் தென்னிந்திய சினிமா உலகம் முழுவதும் உச்சரிக்கப்பட்டவர். ஜேம்ஸ்பாண்ட் பட பாணியில் சண்டைப் படங்களை எடுப்பதில் வல்லவர். 99 படங்களை இயக்கியவர். இவர் திரையரங்குகளில் சாதாரண நுழைவுச் சீட்டுத் தருபவராக இருந்து இயக்குனாராக உயர்ந்தவர். இயக்குநர் காந்தாராவுடன் பல ஆண்டுகாலம் பணியாற்றி சினிமாத் திறமையை வளர்த்துக் கொண்டவர். புராணப்படங்களின் பக்கமே கவனம் கொண்டிருந்த தெலுங்குத் திரையுலகை வர்த்தகரீதியாகக் கொண்டு வந்தவர். 1966இல் `லொகுட்டு பெருமுள்ளுகேர்னுகா` என்ற படத்தின் மூலம் திரையுலகில் உலகினுள் நுழைந்தவர்.
# கே. எஸ். ஆர். தாஸ்

## திரைப்பட உலகில்

1969இல் அப்போதைய தெலுங்கு சூப்பர் ஸ்டார் கிருஷ்ணா நடிக்க, இவர் இயக்கிய *தக்கரி தொங்கா சக்கரி சுங்கா* என்ற படம் இவருக்கு ஒரு திருப்புமுனையாக அமைந்தது. வர்த்தகரீதியான, சண்டைப் படமான இது பெரும்பாலான இந்திய மொழிகளில் மொழிமாற்றம் செய்யப்பட்டு நிறைந்த பணவசூலைக் கொடுத்தது.
இவர் முன்னணி தெலுங்கு நடிகரான கிருஷ்ணாவை வைத்து முப்பது தெலுங்குப் படங்களை இயக்கியுள்ளார். மோகன்பாபு நடித்து இவர் இயக்கிய 'மோச தாலு' என்ற தெலுங்குப்படம் ஆங்கிலத்தில் மறு ஆக்கம் செய்யப் பட்டது.
# கே. எஸ். ஆர். தாஸ்

## இவர் இயக்கிய படங்களில் சில

- இப்தரு அசாத் ஜுலே (தெலுங்கு, ரஜினி நடித்தது)
- அன்னதம்முல சவால் (தெலுங்கு, ரஜினி நடித்தது)
- மோச தாலு (தெலுங்கு, மோகன்பாபு நடித்தது)
- தக்கரி தொங்கா சக்கரி சுங்கா
# மகாபுராணம் (சமணம்)

**மகாபுராணம்** சமணர்களின் வேதமாகிய **‘பரமாகமம்’** என்பதற்கு வழங்கும் மற்றொரு பெயர். இந்த நூல் வடமொழியில் உள்ளது. இது நான்கு பிரிவுகளைக் கொண்டது. பிரதமானுயோகம் இதன் முதல் பிரிவு. இது 250 ஆயிரங்கோடி சுலோகங்களைக் கொண்டது என்பர். இதனை எழுதியவர் ஜினசேனர் ஆவார்.  
சமண புராணத் தலைவர்கள் 63 பேர். வேதப் பகுதி மற்றும் ரிசபதேவர் வரலாறும் முதல் பகுதியில் சொல்லப்பட்டுள்ளன.  
கவி பரமேசுவரர் என்பவரும் அவருடைய மாணாக்கர் குணபத்திரர் என்பவரும் மகாபுராண சங்கிரகம் பாடிமுடித்தனர். இது இரண்டு பிரிவுகளாக உள்ளது. முதல் பிரிவு பூர்வபுராணம். ‘விருசபர் பரத சக்கரவர்த்தி’ வரலாறு இதில் கூறப்பட்டுள்ளது. இரண்டாம் பிரிவு உத்தர புராணம். இதில் ஏனைய 61 பேர் வரலாறு கூறப்பட்டுள்ளது.  
இது 9 ஆம் நூற்றாண்டில் தோன்றிய நூல். இந்த நூல் பெரிதாகையால் இதில் 'கயிறு சாத்தி'ப் பலன் அறியும் பழக்கம் சமணர்களிடம் இருந்தது. பெரிய சுவடிக் கட்டுக்குள் கயிறு ஒன்றை விட்டு, சுவடியின் அந்தப் பக்கத்திலுள்ள செய்திகளைப் படித்து, தனக்குச் சொல்லப்பட்ட பலனாக அதனைக் கொள்வதைக் 'கயிறு சாத்தல்' என்பர்.
# மகாபுராணம் (சமணம்)

## இதனையும் காண்க

- ஜினசேனர்
- ஆதிபுராணம்
- ஹரிவம்ச புராணம்
# மகாபுராணம் (சமணம்)

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# வி. சிவகுமார்

**வி. சிவகுமார்** என அழைக்கப்படும் **சிவகுமார் வரதராஜன்** (மலாய்: *V. Sivakumar*; ஆங்கிலம்: *Sivakumar s/o Varatharaju Naidu*) (பிறப்பு: 5 திசம்பர் 1970) மலேசியா, பேராக், பத்து காஜா தொகுதியின்; ஜனநாயக செயல் கட்சியின் நாடாளுமன்ற உறுப்பினர் ஆவர்.  
இவர் 3 திசம்பர் 2022 முதல் பிரதமர் அன்வர் இப்ராகீம் தலைமையிலான பாக்காத்தான் ஹரப்பான் (*Pakatan Harapan*) நிர்வாகத்தில்; அன்வார் இப்ராகிம் அமைச்சரவையில் **மலேசிய மனிதவள அமைச்சர்** பதவிக்குப் பொறுப்பு வகிக்கிறார்.
# வி. சிவகுமார்

## வாழ்க்கை வரலாறு

சிவகுமார் 1970-ஆம் ஆண்டு பிறந்தவர். நீதித் தத்துவத் துறை இளங்கலையிலும், வணிக நிர்வாகத் துறை முதுகலையிலும் உயர்க் கல்வியை முடித்த பிறகு, 1997-ஆம் ஆண்டு அரசியலில் காலடி எடுத்து வைத்தார். ஈப்போ பாராட் நாடாளுமன்ற உறுப்பினர் எம். குலசேகரனிடம் அரசியல் செயலாளராகச் பணிபுரிந்தார்.  
பின்னர், 2008-ஆம் ஆண்டு மலேசியப் பொதுத் தேர்தலில் பேராக் மாநிலத்தின் துரோனோ சட்டமன்றத் தொகுதியில், லீ கிம் சோய் என்பவரை எதிர்த்துப் போட்டியிட்டு 2,571 வாக்குகள் பெரும்பான்மையில் வெற்றி பெற்றார்.  
13-ஆவது மலேசிய பொது தேர்தலில், சிவகுமார் பத்து காஜா நாடாளுமன்ற தொகுதில் போட்டியிட்டு வென்றார். அவர் மீண்டும் 14-வது மற்றும் 15-வது பொது தேர்தலிலும் பத்து காஜா தொகுதியில் போட்டியிட்டு வென்றார்.
# வி. சிவகுமார்

## சபா நாயகர்

2008ஆம் ஆண்டு பொதுத் தேர்தலுக்குப் பின், பேராக் மாநிலத்தை ஆட்சி செய்து வந்த பாக்காத்தான் ராக்யாட் இவரை சபா நாயகராக்கியாது. மலேசிய அரசியல் வரலாற்றில் தமிழர் ஒருவர் மலேசிய மாநிலத் சபா நாயகர் பதவி வகிப்பது இதுவே முதல் முறையாகும்.
# வி. சிவகுமார்

## பேராக் அரசியல் சாசன நெருக்கடி

பேராக் அரசியல் சாசன நெருக்கடியை, சட்டமன்ற உறுப்பினர்களின் கட்சித் தாவல்களினால் ஏற்பட்ட நெருக்கடி என்று அரசியல் ஆய்வாளர்கள் கருதுகின்றனர். இந்த நிகழ்ச்சியினால், பேராக் சட்டமன்றத்தில் மக்கள் கூட்டணி, பெரும்பான்மையை இழந்தது. பேராக் அரசியல் சாசன நெருக்கடி 2009க்கு மூலகாரணமாகவும் அமைந்தது. அதன் தொடர்ச்சியாக, அரச சபாநாயகர் வி. சிவகுமாரும் சபாநாயகர் பதவியை இழக்க வேண்டி வந்தது.  
இருப்பினும், 2009 பிப்ரவரி மாதம் 27-ஆம் தேதி, சபாநாயகர் தகுதியில் இருக்கும் நிலையில், பேராக் மாநிலச் சட்டசபையின் அவசரக் கூட்டத்திற்கு வி. சிவகுமார் அழைப்பு விடுத்தார். இரு தீர்மானங்கள் நிறைவேற்றப்பட வேண்டும் என்றும் அவர் அந்த அழைப்பில் கோடி காட்டினார்.  
அவர் கொண்டு வந்த தீர்மானங்களில், முதல் தீர்மானம்: பேராக் முதலமைச்சர் முகமட் நிஜார் ஜமாலுடின் என்பவர்தான் சட்டபூர்வமான அரசு அதிகாரி என்பதாகும்.
# வி. சிவகுமார்

## பேராக் அரசியல் சாசன நெருக்கடி

### புதிய தேர்தல்

அடுத்து, பேராக் சட்டமன்றத்தைக் கலைத்துவிட்டு புதிதாக ஒரு தேர்தலை நடத்தி ஒரு புதிய அரசாங்கத்தை உருவாக்குவதற்கு வகை செய்ய வேண்டும் என்பது, அவருடைய இரண்டாவது தீர்மானம் ஆகும். சபாநாயகர் வி. சிவகுமாரின் சட்டசபை அவசரக் கூட்ட அழைப்பை பேராக் மாநில சட்ட அறிவுரைஞர் அகமட் கமால் முகமட் ஷாகிட் நிராகரித்தார்.  
மாநிலத்தின் அரச ஆளுநரின் அனுமதி இல்லாமல் சட்டசபை அவசரக் கூட்ட அழைப்பை விடுக்க முடியாது என்று காரணம் காட்டினார். அதாவது பேராக் மாநில சுல்தானின் அனுமதி இல்லாமல் சட்டசபை அவசரக் கூட்டத்தை நடத்த முடியாது என்று சட்ட நுணுக்கங்கள் அடையாளம் காட்டப்பட்டன.  
அதற்கு சிவகுமாரின் வழக்கறிஞர் அகஸ்டின் அந்தோனி மறுப்பு தெரிவித்தார். ஒரு சட்டசபையின் கூட்டம் ஒத்தி வைக்கப்பட்டுள்ளது. சட்டசபை கலைக்கப்படவில்லை. அதனால், சிவகுமாரின் சட்டசபை அவசரக் கூட்ட அழைப்பு செல்லத்தக்கது. அந்த அழைப்பிற்கு மாநில சுல்தானின் அனுமதி தேவை இல்லை என்று வாதாடினார்.  
சபாநாயகர் சிவகுமாரின் ஆணையின்படி 2009 மார்ச் 3ஆம் தேதி சட்டசபை அவசரக் கூட்டத்தை நடத்துவதற்கு ஏற்பாடுகள் செய்யப்பட்டன. சட்டமன்ற உறுப்பினர்களும் கட்டிட வளாகத்திற்குள் வந்து சேர்ந்தனர்.  
இந்தக் கட்டத்தில், சட்டசபைக் கட்டிட வளாகத்தில் நூற்றுக்கணக்கான காவல்துறையினர் குவிக்கப்பட்டனர். மக்கள் கூட்டணியின் சட்டமன்ற உறுப்பினர்கள், கட்டிடத்திற்குள் நுழைவதில் இருந்து தடுக்கப்பட்டனர்.
# வி. சிவகுமார்

## பேராக் அரசியல் சாசன நெருக்கடி

### மரத்தின் கீழ் சட்டமன்ற அவசரக் கூட்டம்

சட்டசபை வளாகத்தில், வாகனங்கள் நிறுத்தும் இடத்தில் ஒரு பெரிய மரம் இருந்தது. அந்த மரத்தின் அடியில் அவசர சட்டசபைக் கூட்டம் நடைபெறும் என்று சிவகுமார் உடனடியாக அறிவித்தார். சபாநாயகரின் முழு ஆடை அணிகலன்களுடன் இருந்த சிவகுமார், மரத்தின் அடியிலேயே சட்டசபைக் கூட்டத்தையும் நடத்தினார்.  
அதைப் பார்ப்பதற்கு பொதுமக்கள் ஆயிரக் கணக்கில் கூடி நின்றனர். கலைந்து போகுமாறு பொதுமக்களைப் போலீஸார் வன்மைத் தொனியில் கேட்டுக் கொண்டனர். இருப்பினும் பொதுமக்கள் கலையவில்லை.
# வி. சிவகுமார்

## பேராக் அரசியல் சாசன நெருக்கடி

### மூன்று தீர்மானங்கள்

மரத்தின் கீழ் நடைபெற்ற அந்த அவசர சட்டமன்றக் கூட்டத்தில், 27க்கு 0 எனும் வாக்குப் பெரும்பான்மையில், மூன்று தீர்மானங்கள் நிறைவேற்றப்பட்டன.  
- **முதல் தீர்மானம்**: முகமட் நிஜார் ஜமாலுடின் என்பவர்தான், மக்களால் தேர்வு செய்யப்பட்ட பேராக் மாநிலத்தின் முதலமைச்சர்.
- **இரண்டாவது தீர்மானம்**: பாரிசான் நேசனல் கூட்டணியின் மாநில அமைச்சரவை சட்டத்திற்குப் புறம்பானது.
- **மூன்றாவது தீர்மானம்**: மாநில சட்டசபை கலைக்கப்பட்டு உடனடியாக இடைத் தேர்தல் நடத்தப்பட வேண்டும்.
# வி. சிவகுமார்

## பேராக் அரசியல் சாசன நெருக்கடி

### பகிங்கரக் கண்டனம்

மரத்தின் கீழ் சிவகுமார் நடத்திய சட்டசபை அவசரக் கூட்டத்திற்கு எதிராக பாரிசான் நேசனல் ஒரு பகிரங்கக் கண்டனம் தெரிவித்தது. அந்தக் கூட்டத்தில் தங்களின் சட்டமன்ற உறுப்பினர்கள் எவரும் கலந்து கொள்ளவில்லை என்றும் அறிவித்தது.  
இதற்கிடையில், மக்கள் கூட்டணியின் முதலமைச்சராக இருந்த முகமட் நிஜார் ஜமாலுடின், பேராக் மாநிலச் சட்டசபையைக் கலைத்து விடுமாறு பேராக் மாநில சுல்தான் அஷ்லான் ஷா அவர்களுக்கு ஒரு கடிதம் எழுதினார். ஆனால், அந்த வேண்டுகோள் நிறைவேற்றப்படவில்லை.  
பேராக் மாநிலச் சட்டமன்ற வளாகத்தில், வாகனங்கள் நிறுத்தும் இடத்தில் இருந்த அந்த மரத்திற்கு ‘**மக்களாட்சி மரம்**’ என்று பெயர் சூட்டப்பட்டுள்ளது. இப்போது அந்த மரத்தின் கீழ் ஒரு நினைவுப் பலகையும் வைக்கப்பட்டுள்ளது.
# ஸ்ரீபுராணம்

**ஸ்ரீபுராணம்** 15-ஆம் நூற்றாண்டில் தோன்றிய சைன மத நூல். இந்நூல் ஜினசேனாசாரியார் எழுதிய மகாபுராணத்தின் தமிழ் மொழிபெயர்ப்பு நூலாகும். குணபத்திராசாரியார் என்பவர் இதனைத் தமிழ் மொழியில் மணிப்பிரவாள நடையில் எழுதியுள்ளார். இவர் விழுப்புரம் மாவடத்திலுள்ள பெருமண்டூர் சிற்றூரைச் சேர்ந்தவர் என்றும் , சரவணபெலகுளா சென்று அங்கிருந்த பேராசிரியர் ஒருவரிடம் கல்வி பயின்று இந்த நூலைச் செய்தார் எனவும் கூறுகின்றனர்.  
வட மொழி மூலத்தில் உள்ள வருணனைகள் விலக்கப்பட்டுச் செய்திகள் மட்டுமே இந்த நூலில் கூறப்படுகின்றன. இந்த நூல் பூர்வ-பாகம், உத்தர-பாகம் என இரு பிரிவுகளாக அமைந்துள்ளது. சைன முனிவர்கள் இயற்றிய ஏலாதி, அறநெறிச்சாரம் போன்ற பண்டைய நூல்களுக்கு நுண்பொருள் காண இந்த நூல் உதவுகிறது. சைன சமயக் கற்பகம் போல இந்த நூல் திகழ்கிறது.
# ஸ்ரீபுராணம்

## நூல் உள்ளடக்கம்

சைனத்தைப் போதித்தவர்களாக கருதப்படுபவர்கள் 24 தீர்த்தங்கரர் ஆவார்கள். அவர்கள் விருஷபநாதர், அஜிதநாதர், சம்பவநாதர், அபிநந்தர், சுமதிநாதர், பத்மபிரபர், சுபார்சுவர், சந்திரப்பிரபர், புஷ்பதந்தர், சீதளர், சிரேயாம்சர், வாசுபூஜ்யர், விமலர், அனந்தநாதர், தர்மநாதர், சாந்திநாதர், குந்துநாதர், அரநாதர், மல்லிநாதர், முனீசுவிரதர், நமிநாதர், நேமிநாதர், பார்சுவநாதர், வர்த்தமான மகாவீரர். இவர்களுடன் 12 சக்கரவர்த்திகள் உட்பட உயர்ந்த 63 மாமனிதர்களைப்பற்றிய வாழ்க்கை வரலாற்றை இந்நூல் விவரிக்கிறது. சைனத் தத்துவங்கள,கொள்கைகள், வழிபாட்டு முறைகள், ஒழுக்க முறைகள், அறநெறிகள் ஆகியவற்றை ஸ்ரீபுராணம் கொண்டுள்ளது. அனைத்து தீர்த்தரங்கரர்களும் அரச குடும்பத்தில் பிறந்தவர்கள். பின் துறவு ஏற்றவர்கள். தீர்த்தரங்கர்களின் முற்பிறவிகள் முதல் அவர்களின் முக்திவரை நிகழ்ந்தவற்றை விவரிக்கிறது. மேலும் இராமாயணம், மகாபாரதம், பாகவதம், முதலிய புராணக்கதைகளும் பரசுராமர், மகாபலி, சிபிச்சக்கரவர்த்தி போன்றோரின் வரலாற்றுச் செய்திகளும் பல கிளைக்கதைகளாக இதிலுள்ளன. சீவகசிந்தாமணி, மேருமந்திரபுராணம், சூளாமணி ஆகிய நூல்களில் உள்ள செய்திகளும் உள்ளன.
# ஸ்ரீபுராணம்

## பதிப்பு வரலாறு

இதன் சிறப்பை உணர்ந்த திரு.வெங்கடராஜுலு ரெட்டியார் என்பவர் முயற்சி எடுக்க, 1943-இல் சென்னைப் பல்கலைக்கழகம் மூலம் மேல்சித்தாமூர் சைன மடத்தில் ஸ்ரீபுராணம் வெளியிடப்பட்டது. இரண்டாம் பதிப்பு 1946-இல் வெளியானது. பிறகு இந்நூலை நல்ல தமிழ் நடையில் பேராசிரியர் ஜெ. ஸ்ரீசந்திரன் 1977-இல் எழுதி வர்த்தமானன் பதிப்பகம் மூலம் வெளியிட்டார்.
# ஸ்ரீபுராணம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# மாமண்டூர்

**மாமண்டூர்** தமிழ் நாட்டின் திருவண்ணாமலை மாவட்டம், செய்யாறு வட்டத்தில் உள்ள ஓர் ஊர். காஞ்சிபுரம் – வந்தவாசி சாலையில் நரசமங்கலம் என்னும் ஊரில் மாண்டூர் செல்லும் கைகாட்டி உள்ளது. உத்தரவாலீசுரம் என்னும் பெருமாள் கோயில் இங்கு உள்ளது. இங்கு பல்லவர் காலக் குடைவரைக் கோயில்கள் உள்ளன. இது ஒரு சுற்றுலாத் தலம். ஸ்ரீபுராணம் என்னும் சமண நூலை இயற்றிய ஆசிரியர் இந்த ஊரில் பிறந்தவர்.
# சரவணபெலகுளா

**சரவணபெலகுளா** என்னும் கன்னடச் சொல்லின் தமிழ் வடிவம் 'சரவண வெள்ளைக்குளம்'. சரவணபெலகுளா என்னும் ஊர் பெங்களூரிலிருந்து 144 கிலோமீட்டர் தொலைவில், ஹாசன் மாவட்டத்தில், சென்னராயப்பட்டினம் என்ற நகருக்கு அருகில் உள்ளது. கி.பி. 978-993 ஆண்டினதாகக் கொள்ளப்படும் கோமதேசுவர பாகுபலி எனும் சமண முனியான கோமதீஸ்வர் சிலை 57 அடி உயரம் கொண்டதாக இங்கு உள்ளது.  
இங்குள்ளகோமதீஸ்வரர் பாகுபலி சிலை சைன மதத்தின் மிக முக்கியமான தீர்த்தங்களில் ஒன்றாகும் (புனித யாத்திரை மேற்கொள்ளும் இடம்). இது தலக்காட்டின் மேலைக் கங்கர்களின் வம்சத்தின் ஆதரவின் கீழ் கட்டடக்கலை மற்றும் சிற்ப வேலைகள் உச்சத்தை அடைந்தது. மேலைக் கங்க மன்னரின் அமைச்சரான சந்திரராயன் என்பவரால் பத்தாம் நூற்றாண்டில் இந்தச் சிலை அமைக்கப்பட்டது. சந்திரகுப்த மௌரியர் கி.மு. 298 இல் சமண துறவியாகி, சந்நியாசி வாழ்க்கை முறையை ஏற்றுக்கொண்ட பின்னர் இங்கு இறந்ததாக கூறப்படுகிறது.
# சரவணபெலகுளா

## சொற்பிறப்பு

"சரவணபெலகுளா'' என்பது சரவணாவின் வெள்ளைக் குளம்" என்பதைக் குறிக்கும் வகையில் பெயரிடப்பட்டுள்ளது. "சரவணா" என்பது முன்னொட்டு "பெலகுளா" "வெள்ளை குளம்" என்பது நகரத்தின் நடுவில் உள்ள குளத்தின் ஒரு குறிப்பாகும். சில கல்வெட்டுகள் இந்த இடத்தின் பெயரை பெகோனா என்று குறிப்பிடுகின்றன. இந்த வழித்தோன்றல் ஒரு பாரம்பரியத்தை குறிக்கிறது, இது ஒரு பக்தியுள்ள வயதான பெண்மணி ஒரு குல்லக்காய் அல்லது கத்தரிக்காயைந்த பாலுடன் அபிஷேகம் செய்தார் என்று கூறுகிறது. இந்த இடம் தேவரா பெலகுளா "கடவுளின் வெள்ளைக் குளம்" என்றும், சில கல்வெட்டுகளில் கோமசாபுரம் "கோமனா நகரம்" என்றும் குறிப்பிடப்பட்டுள்ளது.
# சரவணபெலகுளா

## வரலாறு

, அவருக்குப் பிறகு இந்தியாவுக்கு 'பரதவர்சா' என்று பெயரிடப்பட்டுள்ளது..]]
சந்திரகிரி மலை மற்றும் விந்தியகிரி மலை ஆகிய இரண்டு புனித இடங்கள் மலைகளின் அடிவாரத்தில் உள்ள கிராமத்தில் அமைந்துள்ளன. சைன மத ஆச்சார்யர் பத்திரபாகு (முனிவர்) மற்றும் அவருடைய மாணவன் சந்திரகுப்த மௌரியர் அங்கு தியானித்ததாக நம்பப்படுகிறது. சந்திரகுப்த பசாடி என்பவரால் கிமு மூன்றாம் நூற்றாண்டில் சந்திரகுப்த மௌரியாருக்கு அர்ப்பணிக்கப்பட முதலில் அசோகர் அவர்களால் கட்டப்பட்டது. கி.பி ஐந்தாம் நூற்றாண்டிலிருந்து தியானித்த ஏராளமான (சமண மதம் துறவிகளுக்கும் மற்றும் இராஷ்டிரகூட அரசன் மயனகெட்டா உட்பட ஏராளமான நினைவுச் சின்னங்கள் இங்கு உள்ளன. சவுந்தர்யா என்பவரால் கட்டப்பட்ட புகழ்பெற்ற கோயிலையும் சந்திரகிரி கொண்டுள்ளது.  
இது உலகின் மிகப்பெரிய ஒற்றைக்கல் சிலையாக கருதப்படுகிறது. சிலையின் அடிப்பகுதி கி.பி 981 முதல் பிராகிருத மொழியில் ஒரு கல்வெட்டைக் கொண்டுள்ளது. இதில் கல்வி முயற்சிக்கு நிதியளித்த சவுந்தர்யா என்ற அரசனையும், அவரது தாயாருக்கு எழுப்பப்பட்ட சிலையை பற்றியும் பாராட்டுபட்டுள்ளது. ஒவ்வொரு பன்னிரண்டு வருடங்களுக்கும், ஆயிரக்கணக்கான பக்தர்கள் இங்கு "மகாமஸ்தகாபிஷேகா" என்ற அற்புதமான விழாவைச் செய்கிறார்கள். இவ்விழாவில் கோமதீசுவரர் சிலைக்கு நீர், மஞ்சள், அரிசி மாவு, கரும்புச் சாறு, சந்தனக் கரைசல், குங்குமப்பூ மற்றும் தங்கம் மற்றும் வெள்ளியால் ஆன மலர்கள் ஆகியவற்றைக் கொண்டு அபிசேகம் செய்யப்படுகிறது. சமீபத்தில் "மகாமஸ்தகாபிஷேகா" 2018 ஆம் ஆண்டில் பிப்ரவரி மாதத்தில் நடைபெற்றது. அடுத்த "மகாமஸ்தகாபிஷேகா" 2030 இல் நடைபெறும். இந்த சிலையை கோமதீசுவரர் கன்னட மொழியில் குறிப்பிடப்படுகிறது. ஆனால் சமணர்கள் "பாகுபலி" என்று குறிப்பிடுகின்றனர்.  
விந்தியகிரி மற்றும் சந்திரகிரி மலைகளால் சூழப்பட்டிருக்கும் சரவணபெலகுளா, பாகுபலி என்ற ஒற்றைப் பகவானால் பாதுகாக்கப்படுகிறது. மேலும் 2,300 ஆண்டுகளுக்கும் மேலான சமண பாரம்பரியத்தை இது கொண்டுள்ளது, இது பல நூற்றாண்டுகளாக பரவியிருக்கும் நமது வரலாறு மற்றும் பாரம்பரியத்தின் ஒரு உண்மையான முகமாகும். சரவணபெலகுளா நகரில், கோமதீசுவரர் ஸ்ரீ பாகுபலியின் பிரம்மாண்டமான பாறை வெட்டப்பட்ட சிலை உள்ளது. சுமார் எண்ணூறு ஒற்றை கல்வெட்டுகள் கர்நாடக தொல்லியல் துறையால் பாதுகாக்கப்பட்டு வருகிறது. இந்த இடத்தில் சேகரிக்கப்பட்டவை பெரும்பாலும் சமணர்களின் 600 முதல் 1830 ஏ.டி வரையான மிக நீண்ட காலத்தை உள்ளடக்கியது.சிலர் சந்திரகுப்த மௌரியரின் பிற்காலத்தைக் கூட குறிப்பிடுகிறார்கள். மேலும் சரவணபெலகுளாவில் சமணர்களின் முதல் குடியேற்றத்தின் கதையையும் தொடர்புபடுத்துகிறார்கள்.  
இக்காலத்தில் கொஞ்சம் நீருடன் தோன்றும் வெள்ளைக்குளம்
# சரவணபெலகுளா

## கல்வெட்டுகள்

கி.பி 600 முதல் கி.பி 1830 வரை பல்வேறு காலங்களில் 800 க்கும் மேற்பட்ட கல்வெட்டுகள் சரவணபெலகுளாவில் கண்டுபிடிக்கப்பட்டுள்ளன. இவற்றில் ஏராளமானவை சந்திரகிரியில் காணப்படுகின்றன, மீதமுள்ளவை விந்தியகிரி மலை மற்றும் நகரத்தில் காணப்படுகின்றன. சந்திரகிரியில் உள்ள பெரும்பாலான கல்வெட்டுகள் 10 ஆம் நூற்றாண்டுக்கு முந்தையவை. இந்த கல்வெட்டுகளில் கன்னட மொழியில் உள்ளன. ஆகஸ்ட் 5, 2007 அன்று, சரவணபெலகுளாவில் உள்ள சிலை இந்தியாவின் ஏழு அதிசயங்களில் முதலாவதாக * டைம்ஸ் ஆப் இந்தியா * வாசகர்களால் வாக்களிக்கப்பட்டது. சிலைக்கு ஆதரவாக 49% வாக்குகள் சென்றன.
# சரவணபெலகுளா

## பரிசு

கர்நாடக அரசு 2005 ஆம் ஆண்டின் குடியரசு தின அணிவகுப்பில் கோமதேஸ்வரர் சிலையை காட்சிப்படுத்தியது, மேலும் இது முதல் பரிசை அப்போதைய குடியரசுத் தலைவர் மாண்புமிகு ஆ. ப. ஜெ. அப்துல் கலாமிடமிருந்து பெற்றது.
# சரவணபெலகுளா

## இதனையும் காண்க

- கோமதீஸ்வரர் சிலை
- பேளூர், கர்நாடகம்
- ஹளேபீடு
- தர்மஸ்தலா
- மங்களூர்
- சமணப் புனிதத் தலங்கள்
# திருக்கலம்பகம் (சமணநூல்)

**திருக்கலம்பகம்** என்னும் நூல் ஸ்ரீபுராணம் போலவே ‘திரு’ என்னும் சிறப்பு அடைமொழி பெற்ற நூலாகும். இரண்டும் வாமன முனிவர் என்பவரால் எழுதப்பட்டவை. இவை சமணமத நெறிகளைக் கூறும் நூல்கள். இந்தக் கலம்பகம் அந்தாதித் தொடையால் அமைந்த நூல். நூலின் காலம் 14 ஆம் நூற்றாண்டின் இறுதியும், 15 ஆம் நூற்றாண்டின் தொடக்கமும் ஆகும்.
# திருக்கலம்பகம் (சமணநூல்)

## கருவிநூல்

மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# பாகுபலி

**பாகுபலி** (ஆங்கிலம்:Bahubali) அல்லது கோமதீஸ்வரர் என அறியப்படும் இவர் சமணர்களால் போற்றப்படும் அருகதர் ஆவார்.
# பாகுபலி

## அமைவிடம்

கர்நாடகத்தில் இவரது சிலை உள்ள இடத்திற்கு மைசூர்-ஹாசன் கிழக்காக 50 மீட்டர் பயணிக்கவேண்டும். பெங்களூரிலிருந்து சுமார் 160 கி.மீ. தொலைவில் இவ்விடம் உள்ளது. இந்திரகிரி மலையில் உள்ள சரவணபெலகோலா கோமதீஸ்வரர் பொ.ஊ. 978–993-இல் அமைக்கப்பட்டுள்ளது. இந்த சிலைக்கு கீழே அருகில் பெலகோலா என்ற பெரிய வெள்ளைக்குளம் உள்ளது.
# பாகுபலி

## புராணம்

சமணர்களால் போற்றப்படும் 24 தீர்த்தங்கரர்களுள் முதலாமவரான ரிசபதேவருக்கு நூறு புதல்வர்கள், முதலாமவர் **பரதன்**, இரண்டாவது மகன் பாகுபலி.  
பரதனுக்கு முடிசூட்டு விழா நடக்க, பாகுபாலி வெகுண்டு சகோதரன் பரதனோடு போரிட்டு வெற்றி வாகை சூடுகிறான். போரில் தோற்ற தமையனின் வாடிய முகம் கண்டு, பகுபாலி துறவறம் மேற்கொண்டதாக புராணங்கள் கூறுகின்றன.
# பாகுபலி

## மன்னராக இருந்து துறவறம் பூண்ட பாகுபலி

பாகுபலி மன்னராக இருந்த பின்னர் துறவறம் பூண்டு தெய்வ நிலையை அடைந்ததாக கோவிலின் வரலாறு கூறுகிறது.  
*செயின்* சமுதாயத்தினரால் போற்றப்படும் 24 தீர்த்தங்கரர்களுள் முதலாமவர் *அயோத்திய ராச விசுபநாதர்*. இவர் *ஆதிநாதர்* எனவும் அழைக்கப்படுகிறார். இவருக்கு இரண்டு மனைவிகள். மூத்த மனைவி பெயர் யசஸ்வதி மிர்சி. இவரது பூர்விகம் கர்நாடக மாநிலம், பெலகாவி மாவட்டம், தேடபாலா என்னும் கிராமம் ஆகும்.  
இவருக்கு 99 மகன்கள், ஒரு மகள் என மொத்தம் 100 பிள்ளைகள் உள்ளனர். மூத்த மகன் *பரதன்* மற்றும் இரண்டாவது மகன் *பாகுபலி* ஆவார். ஆதிநாதர் தனது மூத்த மகன் பரதனுக்கு அயோத்தி சாம்ராச்சியத்தையும், பாகுபலிக்கு பவுத்தனபுரா (இன்றைய ஹாசன் மாவட்டம்) சாம்ராச்சியத்தையும் கொடுக்கிறார். அதுபோல மீதமுள்ள 98 பிள்ளைகளுக்கும் சாம்ராச்சியத்தை பிரித்து கொடுத்த பின்னர் ஆதிநாதர் துறவறம் பூண்டு விந்தியகிரி மலையில் தவம் செய்து வருகிறார்.  
பின்னர் மாபெரும் சாம்ராச்சியத்தை உருவாக்கி சக்கரவர்த்தியாக ஆசைப்படும் பரதன் பல்வேறு நாடுகளுடன் போரிட்டு வெற்றிவாகை சூடுகிறார். அனைத்து நாடுகளையும் கைப்பற்றிவிட்டதாக கருதி பரதன் பெருமையுடன் அயோத்தி நகருக்குள் நுழையும் போது, அவர் கையில் வைத்திருந்த அபூர்வ சக்தி படைத்த சக்ராயுதம் சுழலாமல் நின்று விடுகிறது.  
அதற்கான காரணத்தை பரதன் ஆராய்கிறார். அப்போது தனது தம்பி பாகுபலி ஆளும் பவுத்தனபுரா சாம்ராச்சியத்தை பரதன் கைப்பற்றாதது நினைவுக்கு வருகிறது. இதனால் பவுத்தனபுராவை தன்னிடம் கொடுத்துவிடும் படி கூறி தூதுவன் ஒருவனை பாகுபலியிடம் அனுப்புகிறார். ஆனால் பாகுபலி தனது சாம்ராச்சியத்தை கொடுக்க மறுத்து விடுகிறார். பின்பு சகோதரர்களுக்கிடையே போர் நடைபெறுகிறது. இதில் பாகுபலி வெற்றிவாகை சூடுகிறார். ஆனால் பாகுபலிக்கு இந்த வெற்றி மகிழ்ச்சியைத் தரவில்லை. சொத்துக்காக அண்ணனோடு போர் புரிந்து விட்டோமே என எண்ணி மனம் வருந்துகிறார். இதனால் உலக வாழ்க்கையில் வெறுப்பு கொள்ளும் அவர் சொத்து, சொந்த பந்தங்கள் ஆகியவற்றை உதறிவிட்டு துறவறம் பூண்டு தனது தந்தை ஆதிநாதர் தியானம் செய்து கொண்டிருந்த விந்தியகிரி மலைக்கு சென்று தன் தந்தையிடம் நடந்ததைக் கூறிகிறார். பின்பு தந்தையிடம் பாகுபலி தீட்சிதை பெற்று நிர்வாண நிலையில் நின்ற கோணத்தில் தியானம் மேற்கொள்கிறார்.  
பாகுபலி சுமார் ஒரு ஆண்டு நீர் பருகாமல், உணவு உண்ணாமல் தவம் மேற்கொண்டார். இதுபற்றி அறிந்த பரதன், தனது தம்பியைப் பார்க்க விந்தியகிரி மலைக்கு வருகிறார். அங்கு தனது தம்பி பாகுபலியிடம் தன்னை மன்னித்துவிடும் படி கூறுகிறார். பின்பு பவுத்தனபுரா சாம்ராச்சியத்திற்கு வந்து ஆளும்படி கூறுகிறார்.  
இதனால் தனது மனதில் இருந்த வலி நீங்கியதாக கூறி பாகுபலி இறுதியில் தெய்வநிலை அடைந்தார் என்று சமணர்களின் ஆதிபுராணம் கூறுகிறது.
# பாகுபலி

## கோயில்

சரவணபெலகுளா எனும் ஊரில் பாகுபலிக்கு வழிபாட்டுத்தலம் அமைக்கப்பட்டுள்ளது, அங்குள்ள ஒற்றைக் கல்லால் ஆன கோமதீஸ்வரர் சிலைக்கு, 12 ஆண்டுகளுக்கு ஒருமுறை மகா மஸ்தகாபிஷேக திருவிழாவில் அபிஷேகம் செய்யப்படுகிறது.  
கடைசியாக 2012 ஜனவரி-பிப்ரவரியில் இத்திருவிழா நடைபெற்றுள்ளது. இனி அடுத்து 2025இல் நடக்கவுள்ளது.
# பாகுபலி

## இதனையும் காண்க

- அருகதர்
# கிள்ளி

சங்ககாலச் சோழர்களின் பெயர்களில் ஒன்று **கிள்ளி** என்பது.
# கிள்ளி

## கிள்ளி என்னும் பெயர் உள்ள சோழர்

1. சோழன் இராசசூயம் வேட்ட பெருநற்கிள்ளி
1. கிள்ளிவளவன்
1. சோழன் நலங்கிள்ளி
1. பெருநற்கிள்ளி
1. சோழன் போர்வைக்கோப்பெருநற்கிள்ளி
1. சோழன் குராப்பள்ளித் துஞ்சிய கிள்ளிவளவன்
1. சோழன் வேல்பஃறடக்கை பெருவிறற்கிள்ளி
1. சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி
1. சோழன் குளமுற்றத்துத் துஞ்சிய கிள்ளிவளவன்  
சோழன் போர்வைக்கோப்பெருநற்கிள்ளி
# வளவன்

**வளவன்** அல்லது **வளத்தான்** என்பது சோழர்களின் பெயர்களில் ஒன்று.
# வளவன்

## வளவன் அல்லது வளத்தான் என்று பெயர் பெற்ற சோழர்

1. சோழன் குளமுற்றத்துத் துஞ்சிய கிள்ளிவளவன்
1. சோழன் குராப்பள்ளித் துஞ்சிய பெருந்திருமாவளவன்
1. சோழன் குராப்பள்ளித் துஞ்சிய கிள்ளிவளவன்
1. கரிகால் பெருவளத்தான் அல்லது திருமாவளவன்
1. சோழன் நலங்கிள்ளி தம்பி மாவளத்தான்
# எம். எஸ். உதயமூர்த்தி

**எம். எஸ். உதயமூர்த்தி** (*M. S. Udayamurthy*, 1927 / 1928 - 21 சனவரி 2013) தமிழக எழுத்தாளரும், தொழிலதிபரும், மக்கள் சக்தி இயக்கம் என்ற அமைப்பின் நிறுவனரும் ஆவார். ‘பிரச்சனைகளுக்குத் தீர்வு காண்பது எப்படி?’, ‘உயர்மனிதனை உருவாக்கும் சிந்தனைகள்’, ‘எண்ணங்கள்’, ‘நீதான் தம்பி முதலமைச்சர்’ உட்படப் பல நூல்களை எழுதியவர். 25 ஆண்டுகள் அமெரிக்காவில் பணியாற்றிய பின், இந்தியாவுக்குத் திரும்பி மக்கள் பணியாற்றியவர். இவர் எழுதிய *"என்னைச் செதுக்கிய எண்ணங்கள்"* எனும் நூல் தமிழ் வளர்ச்சித் துறையின் 1999 ஆம் ஆண்டிற்கான சிறந்த நூல்களில் தமிழ்க்கலைகள், கட்டுரை, வாழ்க்கை வரலாறு, சுயசரிதை, பயண நூல்கள் வகைப்பாட்டில் மூன்றாம் பரிசு பெற்றிருக்கிறது.
# எம். எஸ். உதயமூர்த்தி

## பிறப்பு

இவர் தமிழ்நாடு நாகப்பட்டினம் மாவட்டம் மயிலாடுதுறை அருகே உள்ள விளநகர் கிராமத்தில் பிறந்தார்.
# எம். எஸ். உதயமூர்த்தி

## கல்வி

மயிலாடுதுறையில் பள்ளிப்படிப்பை முடித்து அண்ணாமலைப் பல்கலைக்கழகத்தில் அங்கக வேதியியலில் பட்டம் பெற்றார். பின்னர் சென்னைப் பல்கலைக் கழகத்தில் வேதியியலில் மற்றொரு முதுகலைப் பட்டம் பெற்றார். அமெரிக்க ஐக்கிய நாட்டில் உள்ள விஸ்கான்சின் பல்கலைக்கழகத்தில் மருத்துவ வேதியியலில் முனைவர் பட்டம் பெற்றார்.
# எம். எஸ். உதயமூர்த்தி

## பணி

சீர்காழி சபாநாயகர் உயர்நிலைப் பள்ளியில் வேதியியல் ஆசிரியராகப் பணியாற்றினார். பின்னர் கும்பகோணம் கல்லூரியிலும் கிண்டி பொறியியல் கல்லூரியிலும் வேதியியல் உதவிப் பேராசிரியராகப் பணியாற்றினார். பின்னர் அமெரிக்காவில் உள்ள மவுண்ட் செனாரியோ கல்லூரி, மின்னசோட்டா, ஐடகோ பல்கலைக் கழகங்களில் பேராசிரியராகப் பணியாற்றினார். அதன்பின்னர் விஸ்கான்சினில் உள்ள உணவு தயாரிக்கும் நிறுவனம் ஒன்றில் தலைமை நிர்வாகியாக நான்காண்டுகள் பணியாற்றினார்.
# எம். எஸ். உதயமூர்த்தி

## தொழில் முனைவு

1982ஆம் ஆண்டில் பார்க்கிளே கெமிக்கல்ஸ் என்னும் நிறுவனத்தைத் தொடங்கினார். அதனை 1987ஆம் ஆண்டில் தன் மகனிடம் ஒப்படைத்துவிட்டு இந்தியா திரும்பினார்.
# எம். எஸ். உதயமூர்த்தி

## குடும்பம்

இவருக்கு சீதாலட்சுமி என்ற மனைவியும் சித்தார்த்தன்,அசோகன்,ஆகிய மகன்களும் கமலா என்ற மகளும் உள்ளனர்.
# எம். எஸ். உதயமூர்த்தி

## மக்கள் சக்தி இயக்கம்

1987ஆம் ஆண்டில் மக்கள் சக்தி இயக்கம் என்னும் அமைப்பை உருவாக்கினார்.
# எம். எஸ். உதயமூர்த்தி

## எழுதிய நூல்கள்

1. எண்ணங்கள்
1. மனம் பிரார்த்தனை மந்திரம்
1. தலைவன் ஒரு சிந்தனை
1. உயர்மனிதனை உருவாக்கும் குணங்கள்
1. பிரச்சனைகளுக்கு முடிவு காண்பது எப்படி?
1. ஆத்ம தரிசனம்
1. தட்டுங்கள் திறக்கப்படும்
1. நாடு எங்கே செல்கிறது?
1. நீதான் தம்பி முதலமைச்சர்
1. சிந்தனை தொழில் செல்வம்
1. மனித உறவுகள்
1. நெஞ்சமே அஞ்சாதே நீ
1. தன்னம்பிக்கையும் உயர்தர்ம நெறிகளும்
1. ஜேம்ஸ் ஆலனின் வாழ்க்கையை அமைக்கும் எண்ணங்கள்
1. வெற்றிக்கு முதற்படி
1. உலகால் அறியப்படாத ரகசியம்
1. சாதனைக்கோர் பாதை
1. சொந்தக் காலில் நில்
1. வெற்றி மனோபாவம்
1. கிழக்கே சூரியன் உதிக்கின்றான்
1. பாதை தெரிகிறது
1. தன்னை அறியும் அறிவு
1. நம்மால் முடியும் தம்பி- நம்பு
1. வாழ்க்கை வெளிச்சம்
1. உன்னால் முடியும்
1. வளரும் விஞ்ஞான விந்தைகள்
1. விந்தை மருந்துகள்
# எம். எஸ். உதயமூர்த்தி

## விருதுகள்

- கம்பன் புகழ் விருது, 2003 வழங்கியது: கொழும்புக் கம்பன் கழகம், இலங்கை
# கட்டணத் தொலைக்காட்சி

**கட்டணத் தொலைக்காட்சி ** (*pay television*, *premium television*) அல்லது **கட்டண அலைவரிசைகள் ** (*premium channels*) எனப்படுபவை சந்தா கட்டி காணப்படும் தொலைக்காட்சி நிகழ்ச்சிகளாகும். பொதுவாக இவை அலமருவிய பரப்பலாகவும் எண்ணிமப் பரப்பலாகவும் கம்பி வடம் மற்றும் செய்மதித் தொலைக்காட்சி சேவையாளர்களால் வழங்கப்படுகின்றன. அண்மைக்காலங்களில் எண்ணிம புவிப்புற பரப்புகை சேவையாளர்களாலும் இணையநெறி தொலைக்காட்சியாளர்களாலும் கட்டண அலைவரிசைகள் வழங்கப்படுகின்றன. சில நாடுகளில், குறிப்பாக பிரான்சிலும் ஐக்கிய அமெரிக்காவிலும், அலைமருவிய புவிப்புறப் பரப்புகையில் கூட மறையீடு இடப்பட்ட கட்டணத் தொலைக்காட்சி வழங்கப்படுகிறது.
# காட்சிக்கு-காசு

**காட்சிக்கு-காசு ** (*pay-per-view*, **PPV**) அல்லது **காட்சிக்கு கட்டணம்** எனப்படுவது தொலைக்காட்சி சந்தாதாரர்கள் கட்டணம் செலுத்தி தாங்கள் விரும்பும் நிகழ்ச்சியை தனிப்பட்ட முறையில் காணக்கூடிய சேவையாகும். விளம்பரத் தடங்கல்கள் இன்றி காணக்கூடியதாகவும் இருக்கும். விரும்பிய நேரத்தில் காணக்கூடிய கோரிய நேரத்து ஒளிதம் அமைப்புகளைப் போலன்றி, இச்சேவை வழங்குனர் கட்டணம் செலுத்திய அனைவரும் ஒரே நேரத்தில் காட்சியைக் காணுமாறு ஒளிபரப்புவர். இந்த நிகழ்ச்சிகளைக் காட்சித்திரை வழிகாட்டிகள் மூலமோ தானியங்கி தொலைபேசி அமைப்புகள் மூலமோ நேரடிப் பயனர் தொடர்பாளர் மூலமோ வாங்க ஏற்பாடு செய்யப்பட்டிருக்கும். இவ்வகையில் பொதுவாக திரைப்படங்கள், விளையாட்டு நிகழ்வுகள் மற்றும் மனமகிழ்வு நிகழ்ச்சிகள் வழங்கப்படுகின்றன.  
தமிழ் திரைப்படத்துறையில் முதன்முறையாக கமல்ஹாசன் நடித்து வெளியிட்டுள்ள விஸ்வரூபம் திரைப்படம் டிடிஎச் தொலைக்காட்சிகளில் காட்சிக்கு காசு முறைமையில் ரு.1000 ($ 18.2) கட்டணத்தில் பிப்.2இல் வெளியிடப்பட உள்ளது.
# எரித்திரேய கடல்

**எரித்திரேய கடல்** (*Erythraean Sea*) (கிரேக்கம்: Ερυθρά Θάλασσα; *Erythra Thalassa*) என்பது பண்டைய நிலப்பட வரைவுகளில் குறிக்கப்படுகின்ற ஒரு கடல் பெயர் ஆகும்.
# எரித்திரேய கடல்

## பெயர் தோற்றம்

"எரித்திரேய கடல்" என்னும் பெயர் கிரேக்க மொழிச் சொல்லாகிய "எருத்ரா" (Ερυθρά) என்பதிலிருந்து பிறந்ததாகக் கருதப்படுகிறது. அதற்கு "சிவப்பு" என்று பொருள். இன்று செங்கடல் என்று அழைக்கப்படுகின்ற பகுதியில் நீரின் மேல்மட்டத்தில் சிவப்பு நிற நுண்ணுயிரிக் கூட்டம் தோன்றி, செந்நிறமாகக் காணப்படுவதுண்டு.  
எரித்திரேய கடல் "எரி திரைக் கடல்" என்னும் தமிழ்ப் பெயரிலிருந்து தோன்றியதாகச் சிலர் தரும் விளக்கம் ஏற்புடையதாகத் தெரியவில்லை. கடல் எரிவது போன்று செந்நிறம் தெரிவதாலும், திரை தோன்றுவதாலும் அப்பெயர் வந்ததாக விளக்கப்படுகிறது. "ருத்ரம்" என்னும் சமசுகிருத சொல்லோடு தொடர்புடைய எருத்ரா (Ερυθρά) என்னும் கிரேக்கச் சொல்லிலிருந்து "எரித்திரேய" கடல் என்பது பிறந்ததாகக் கொள்வதே சிறப்பு  
கி.பி. மூன்றாம் நூற்றாண்டில் பிளாவியுஸ் பிலோஸ்ட்ராட்டுஸ் என்பவர் கூற்றுப்படி, "எருத்ரா அல்லது சிவப்பு என்று அழைக்கப்படுகின்ற கடல் ஆழ்நீல நிறம் கொண்டது. எருத்ராஸ் என்னும் மன்னன் தன் பெயரை அக்கடலுக்கு அளித்தார்."
# எரித்திரேய கடல்

## எரித்திரேய கடல் என்று அழைக்கப்படும் நீர்ப் பகுதிகள்

"எரித்திரேய கடல்" யாது என்பது குறித்து வரலாற்றில் பல நீர்ப் பகுதிகள் அடையாளம் காட்டப்பட்டுள்ளன:  
- ஹெரொடோட்டஸ் என்னும் கிரேக்க வரலாற்றாசிரியர் (கி.மு. 5ஆம் நூற்றாண்டு) தம் நூலில் பெனீசிய மக்கள் எரித்திரேய கடலிலிருந்து வந்ததாகக் குறிப்பிடுகிறார்.  
- கி.பி. முதல் நூற்றாண்டில் எழுதப்பட்ட "எரித்திரேய கடல் வழிக்கையேடு" (Periplus of the Erythraean Sea) என்னும் நூல் "எரித்திரேய கடல்" என்னும் பெயரால் அரபிக் கடல் உட்பட வடமேற்கு இந்தியப் பெருங்கடல் பகுதி முழுவதையும் குறிக்கிறது.
- கடந்த நூற்றாண்டுகளில், நிலப்பட வரைநர்கள் "எரித்திரேய கடல்" என்னும் பெயரால் சோக்கோத்ரா தீவைச் சூழ்ந்த, குவார்தாஃபுயி முனைக்கும் (Cape Guardafui), ஆர்தாமாத் கரைக்கும் (Hadhramaut) இடைப்பட்ட வடமேற்கு இந்தியப் பெருங்கடல் பகுதியைக் குறித்தார்கள். இப்போது ஏதென் வளைகுடா (Gulf of Aden) என்னும் பெயர் வழக்கில் உள்ளது. வடமேற்கு இந்தியப் பெருங்கடலை இப்பெயரால் குறிப்பிடும் நிலவரை படங்களில் செங்கடல் "அரபி வளைகுடா" (Arabian Gulf) என்னும் பெயரால் குறிப்பிடப்படுகிறது.
- எரித்திரேய கடல் என்னும் பெயர் பாரசீக வளைகுடா (முந்நாட்களில் "செந்நிற வளைகுடா") பகுதியையும் குறித்தது.
- எரித்திரேய கடல் என்னும் பெயரால் செங்கடல் குறிக்கப்பட்டது. இது குறிப்பாக 19ஆம் நூற்றாண்டு வழக்கம். அதன்படியே "எரித்திரேயா" என்னும் நாடு பண்டைய கிரேக்க மூலத்திற்கு ஏற்ப பெயர்பெற்றது.
- 1895இலிருந்து செவ்வாய் கிரகத்தின் கருஞ்சிவப்புப் பகுதிக்கு எரித்திரேய கடல் (Mare Erythraeum) என்னும் பெயர் கொடுக்கப்பட்டுள்ளது.
# வெங்கடேசப் பெருமாள் கோவில், பரமேஸ்வரன்பாளையம்

**வெங்கடேசப்பெருமாள் கோவில்,** (*Venkatesaperumal temple*) தமிழ்நாட்டிலுள்ள கோயம்புத்தூர் மாவட்டம்தொண்டாமுத்தூருக்கு அருகிலுள்ள பரமேஸ்வரன்பாளையம் என்ற சிற்றூரில் அமைந்துள்ள பழமையான விஷ்ணு கோவில். இக்கோவிலின் முதன்மைக் கடவுளான விஷ்ணு, *வெங்கடேசப்பெருமாள் * என அழைக்கப்படுகிறார்.
# வெங்கடேசப் பெருமாள் கோவில், பரமேஸ்வரன்பாளையம்

## அமைவிடம்

கோயம்புத்தூரிலுள்ள தொண்டாமுத்தூரிலிருந்து சுமார் 3 கிமீ தொலைவில், பரமேஸ்வரன்பாளையம் என்ற சிற்றூரில் இக்கோவில் அமைந்துள்ளது. இக்கோவில் அஞ்சல் முகவரி: பரமேஸ்வரன் பாளையம், தேவராயபுரம் அஞ்சல், கோயம்புத்தூர்-641009.
# வெங்கடேசப் பெருமாள் கோவில், பரமேஸ்வரன்பாளையம்

## கோவில்

இக்கோவிலில் முதன்மைக் கடவுளாக விஷ்ணு, *வெங்கடேசப் பெருமாள்* என்ற பெயருடன் ஸ்ரீதேவி, பூதேவி இருவருடன் நின்ற கோலத்தில் கிழக்குமுகமாகக் காட்சி தருகிறார். இப்பெருமாள் பூமியைப் (மண்) பார்த்தவராய் அமைந்துள்ளது சிறப்பு. ஏப்ரல் மாதத்தின் முதல் வாரத்திலும் அக்டோபர் மாதத்தின் இரண்டாவது வாரத்திலும் கோபுரத்தின் துவாரத்தின் வழியாகப் பெருமாள் மீது சூரிய ஒளி விழுவதால் அக்காலங்களில் சூரியன் பெருமாளை வழிபடுவதாகத் தொன்நம்பிக்கை உள்ளது.  
கோவிலுக்கு வடக்கே அமைந்துள்ள ஏழுமலைகளின் உச்சியில் பெருமாள் கோவில் ஒன்று அமைந்துள்ளது. இக்காரணத்தால் இத்தலம் *கொங்கு திருப்பதி* என அழைக்கப்படுகிறது. மலைமேல் உள்ள பெருமாள் கோவிலுக்கு போகும் வழி வனப்பகுதியாக உள்ளதால் புரட்டாசி மாதங்களில் மட்டுமே அங்கு வழிபாடு நடைபெறுகிறது.
# வெங்கடேசப் பெருமாள் கோவில், பரமேஸ்வரன்பாளையம்

## தல வரலாறு

சோழர்கள் கங்கர்களை வென்று கொங்கு நாட்டைச் சோழநாட்டுடன் இணைத்த காலத்தில் இக்கோவிலும் சோழநாட்டுடன் இணைந்தது. நிலநடுக்கத்தால் சிதிலமடைந்து போன இக்கோவில் ஹொய்சால அரசன் வீரவல்லாளன் காலத்தில் புனரமைக்கப்பட்டது. விஜய நகர பேரரசின் பிரதிநிதியான விசுவநாத நாயக்கர் காலத்திலும் இக்கோவிலுக்குத் திருப்பணிகள் நடத்தப்பட்டுள்ளன.  
கிபி.1300-1400 காலகட்டத்தில் இக்கோவில் மும்முறை மொகலாயர் படையெடுப்பால் சூறையாடப்பட்டது. கோவிலின் நிலையறிந்த ஹைதர் அலி, இந்து-முஸ்லிம் உறவைப் பலப்படுத்தும்விதமாக இக்கோவிலுக்கு 32 ஏக்கர் புன்செய் நிலமும் மலைமேல் உள்ள பெருமாள் கோவிலுக்கு 6 ஏக்கர் புன்செய் நிலமும் அளித்தார். கிபி 1600-1700 வரை மதுரையை ஆண்ட திருமலை நாயக்கர், முத்து அழகாத்திரி நாயக்கர், அரியநாத முதலியார், இராமப்பையர் ஆகியோர் காலத்தில் இக்கோவில் மிகவும் பிரமலடைந்திருந்தது. தற்பொழுதும் இக்கோவிலின் மதிற்சுவரின் ஒரு பகுதி அதன் பழைய விஜயநகர கட்டடப்பாணி அமைப்பு மாறாமல் புதுப்பிக்கப்பட்டுள்ளது
# வெங்கடேசப் பெருமாள் கோவில், பரமேஸ்வரன்பாளையம்

## 2012 இல் புனரமைப்பு

இந்து அறநிலையத் துறையின் உதவியுடனும் மக்கள் அளித்த நன்கொடையாலும் இக்கோவிலில் சீரமைப்புப் பணிகள் மேற்கொள்ளப்பட்டு குடமுழுக்கு 2012 ஆம் ஆண்டு அக்டோபர் மாதம் 18 தேதியன்று நடைபெற்றது.  
கோவிலின் கருவறையும் அர்த்தமண்டபமும் பழைய கட்டுமான அமைப்பு அழியாத வண்ணம் சீர்செய்யப்பட்டு, மகாமண்டபம் புதிதாகக் கட்டப்பட்டுள்ளது. பழமை வாய்ந்த நிலவறை ஒன்று உள்ளது. கருட மண்டபம் புதிதாகக் கட்டப்பட்டுள்ளது. புதிதாக ஆஞ்சநேயருக்கு சன்னிதி அமைக்கப்பட்டுள்ளது. கோவிலின் பின்புறத்தில், விஜயநகர கட்டடப்பாணியில் அமைக்கப்பட்டிருந்த மதிற்சுவரில் மீதமாகி நின்ற பழைய மதிற்சுவருடன் இணைத்துக் கோவிலைச் சுற்றி புதிய மதிற்சுவர் கட்டப்பட்டுள்ளது. மதிற்சுவரின் பழைய பகுதி, அதன் நாயக்கர் காலத்திய பாணி அழிந்துவிடாமல் புதுப்பிக்கப்பட்டுள்ளது. சொர்க்க வாசலும் புனரமைக்கப்பட்டுள்ளது.
# வெங்கடேசப் பெருமாள் கோவில், பரமேஸ்வரன்பாளையம்

## பழமைச் சின்னங்கள்

அர்த்த மண்டபத்தின் கற்சுவற்றின் வெளிப்பக்கத்தில் பழங்காலத்திய தமிழ் எழுத்துகளில் பொறிக்கப்பட்ட வார்த்தைகள் பல இடங்களில் காணப்படுகின்றன. பழைய கோவிலின் சிதிலமடைந்து போன கற்தூண்களில் தசாவதாரங்களைக் காட்டும் சிலைகள் வடிக்கப்பட்டுள்ளன.
# வெங்கடேசப் பெருமாள் கோவில், பரமேஸ்வரன்பாளையம்

## ஆதாரங்கள்

- பொலிவிழக்கும் 500 ஆண்டு பொக்கிஷம்-தினமலர், நாள்:18-02-2010
- ” பாதுகாக்கப்படுமா? ஆயிரம் ஆண்டு பழமையான பொக்கிஷம்” -தினமணி, நாள்:10-04-2010
- குவலயம் காத்திடும் கொங்கு திருப்பதி-சிறப்புக் கட்டுரை-ஏ. எம். இராஜகோபால், குமுதம் சோதிடம், நாள்:29-10-2010
- கொங்கு திருப்பதி கோயில் 18 -ல் குடமுழுக்கு-தினமணி, நாள்:05-10-2012
# பெரிப்ளசு

**பெரிப்ளசு** (**பெரிப்ளஸ்**) (*Periplus*) என்பது "கடல் வழிப்பயணம்" (கடல் வழிக்கையேடு, கடல் பயண விவரிப்பு) என்னும் பொருள் தருகின்ற பண்டைய கிரேக்கச் சொல் ஆகும்.
# பெரிப்ளசு

## பெயர் விளக்கம்

கிரேக்கத்தில் περίπλους (*periplous*) என்றுள்ள இச்சொல் *periploos* என்பதன் சுருக்கவடிவம். அதிலிருந்து *periplus* என்னும் இலத்தீன் வடிவம் தோன்றியது. அதுவே வழக்கத்தில் உள்ளது.  
இச்சொல்லுக்கு *கடல் வழிப்பயணம்* என்னும் பொதுப் பொருள் இருந்தாலும், அச்சொல்லின் பகுதிகளாகிய *peri* என்பதும் *plous* என்பதும் தனித்தனியே பொருள்தரும் சொற்களாகவும் மாறின.  
பெரிப்ளசு என்னும் சொல் கடல் வழிப்பயணம் என்பதோடு, அப்பயணத்திற்கான கையேடு என்னும் பொருளையும், அப்பயண விவரிப்பு என்னும் பொருளையும் பெற்றது. நடைமுறையில், கடல் வழிப்பயணம் மேற்கொள்வோர் எந்தெந்த கடற்கரையில் எந்தெந்த பட்டினங்களைச் சந்திப்பார்கள், அப்பட்டினங்களுக்கு இடையே உள்ள தூரம் என்ன, அங்கு என்னென்ன பொருள்கள் ஏற்றுமதி, இறக்குமதி செய்யப்படுகின்றன, அப்பகுதிகளில் மக்களின் வாழ்க்கை முறை என்ன, அங்கு காணப்படும் தாவரங்கள் மற்றும் விலங்குகள் யாவை போன்ற விளக்கங்கள் "பெரிப்ளசு" என்னும் நூலில் தரப்படுவது வழக்கம்.  
பண்டைக்கால பெனீசியர்கள், கிரேக்கர்கள் மற்றும் உரோமையர்கள் மேற்கூறிய பொருளில் "பெரிப்ளசு" என்பதைப் புரிந்துகொண்டார்கள்.  
உரோமையர்கள் தரைவழிப் பயணக் கையேடுகள் (*itinerarium*) உருவாக்கியது போலவே கிரேக்கர்கள் கடல்வழிப் பயணக் கையேடுகளை உருவாக்கினர். ஆனால் தம் கையேடுகளில் நிலவியல் சார்ந்த பல குறிப்புகளையும் அவர்கள் சேர்த்துக் கொண்டனர்.
# பெரிப்ளசு

## கடல் வழிக்கையேடு வரலாறு

கிரேக்க நாட்டு வரலாற்று ஆசிரியர்களுள் மிக முந்தியவராகக் கருதப்படுகின்ற மிலேத்து நகர ஹெக்காட்டேயஸ் (Hecataeus of Miletus) (கி.மு. 6ஆம்-5ஆம் நூற்றாண்டு)என்பவரே முதன்முதலில் பெரிப்ளசு வகை பயணநூல் எழுதினார். அவருக்குப் பின் வந்த ஹெரோடோட்டஸ் மற்றும் துசீடிடெஸ் போன்ற கிரேக்க வரலாற்று ஆசிரியர்களும் பெரிப்ளசு வகை வரலாற்று நூல்களைப் பின்பற்றி தம் நூல்களைப் படைத்தார்கள் என்று தெரிகிறது.
# பெரிப்ளசு

## பாரசீக வளைகுடா

பாரசீகக் கடல் பயணிகளும் பண்டைக்காலம் தொட்டே ஒரு வகையான கடல் பயணக் கையேடுகளை உருவாக்கினர். அவை "ரானாமா" (*Rahnāmag*) என்று பாரசீக மொழியில் அழைக்கப்பட்டன ('Rahnāmeh' = رهنامه ) இவ்வகை நூல்கள் கடலோரமாக அமைந்த துறைமுகங்கள் மற்றும் நிலப்பகுதிகளைக் குறிப்பிட்டு, அவற்றிற்கிடையிலான தூரத்தையும் கணித்துக் கூறின.  
12ஆம் நூற்றாண்டளவில் உருவான இந்நூல்களில் இந்தியப் பெருங்கடல் "தப்பிப் பிழைப்பதற்குக் கடினமான கடல்" என்று விவரிக்கப்படுகிறது.
# பெரிப்ளசு

## இன்று கிடைக்கின்ற பெரிப்ளசு வகைப் பயணக் கையேடுகள்

பண்டைக் காலத்தில் எழுதப்பட்ட பெரிப்ளசு வகைப் பயணக் கையேடுகள் பலவற்றின் படிகள் உள்ளன. அவற்றுள் முக்கியமான சில:  
- கடற்பயணி ஹான்னோ (*Hanno the Navigator*) என்பவர் கி.மு. 6ஆம் நூற்றாண்டைச் சார்ந்தவர். அவர் எழுதிய பெரிப்ளசு கையேடு ஆப்பிரிக்க கடற்கரையை விவரிக்கின்றது. இன்றைய மரோக்கோ பகுதியிலிருந்து கினி வளைகுடா (*Gulf of Guinea*) வரையிலான பகுதி பற்றிய குறிப்புகள் அதில் உள்ளன. ஹான்னோ கார்த்தேஜ் நகரைச் சார்ந்த ஆய்வுப் பயணி.
- "மர்சேய் பெரிப்ளசு" (*Massaliote Periplus*) என்னும் கடற்பயண நூல் தெற்கு ஐரோப்பாவுக்கும் வடக்கு ஐரோப்பாவுக்கும் இடையே நிகழ்ந்த கடல்வழி வணிகத்தை விவரிக்கிறது. இது கி.மு. 6ஆம் நூற்றாண்டில் எழுதப்பட்டிருக்கலாம்.
- கி.மு. 4ஆம் நூற்றாண்டைச் சார்ந்த மசீலியா பித்தேயாஸ் என்பவர் எழுதிய "கடல் நூல்" (*On the Ocean* -Περί του Ωκεανού) என்னும் நூல் கிடைக்கவில்லை. ஆனால் பிற்கால ஆசிரியர்கள் அந்நூலிலிருந்து காட்டிய மேற்கோள் பகுதிகள் கிடைத்துள்ளன.
- போலி ஸ்கைலாக்சின் பெரிப்ளசு (*Periplus of Pseudo-Scylax*) என்னும் பயண நூல் கி.மு. 4ஆம்-3ஆம் நூற்றாண்டைச் சார்ந்ததாகக் கருதப்படுகிறது.
- கியோஸ் நகர ஸ்கிம்னுஸ் என்பவரின் பெரிப்ளசு கி.மு. 110ஆம் ஆண்டுக் காலத்தைச் சார்ந்தது.
- *எரித்திரேய கடல் வழிப்பயணக் கையேடு* என்னும் பெரிப்ளசை எழுதியவரின் பெயர் தெரியவில்லை. ஆனால் அவர் எகிப்தின் அலெக்சாந்திரியா நகரத்தில் வாழ்ந்த கிரேக்கராக இருக்க வேண்டும். அவரது காலம் கி.பி. முதல் நூற்றாண்டு. இக்கையேடு விவரிக்கும் பயணம் எகிப்து நாட்டின் தென்பகுதியில் செங்கடல் கரையோரத்தில் அமைந்த பெரெனீசு (*Berenice*) என்னும் துறைமுகத்தில் தொடங்குகிறது. தொடர்ந்து அக்கையேடு செங்கடலுக்கு அப்பால் இந்தியாவின் மேற்குக் கடற்கரையில் அமைந்திருந்த வணிகத் தளங்களை விவரிக்கிறது. கேரளம் மற்றும் தமிழகக் கடற்கரை வணிக நகரங்கள் பல, மற்றும் கங்கை நதி ஆகியவை பற்றி குறிப்பிடுகின்றன. ஆப்பிரிக்காவின் கிழக்குக் கடற்கரை "அசானியா" (Azania) என்று குறிப்பிடப்படுகிறது.
- ஆரியான் என்பவர் கி.பி. 2ஆம் நூற்றாண்டில் எழுதிய கையேடு *போன்டி யூக்சீனி பெரிப்ளசு* (*Periplus Ponti Euxini*) என்று அழைக்கப்படுகிறது. இது கருங்கடலின் கரையோர வணிகத் தளங்களை விவரிக்கிறது.
# பெரிப்ளசு

## கடலில் முற்றுகைத் தாக்குதல்

பெரிப்ளசு என்னும் சொல், கப்பல்கள் பிற கப்பல்களைக் கடலில் முற்றுகையிட்டுப் பின்னிருந்து தாக்குகின்ற உத்தியையும் குறிக்கிறது.
# சிலப்பதிகாரக் குறிப்புரை

**சிலப்பதிகாரக் குறிப்புரை** என்பது சிலப்பதிகாரம் நூலுக்கு எழுதப்பட்ட முதலாவது உரை. சிலப்பதிகாரத்துக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை. இவரது உரையில் குறிப்பிடப்பட்டுள்ள சிலப்பதிகார அரும்பத உரை. இந்த அரும்பதவுரையில் குறிப்பிடப்பட்டுள்ள அதற்கும் முந்திய உரை ஆகியவை அந்த மூன்று உரைகள்.  
இவற்றில் காலத்தால் முந்தியதும், அரும்பதவுரையில் குறிப்பிடப்பட்டதுமான முதல் உரையே சிலப்பதிகாரக் குறிப்புரை.  
இந்தக் குறிப்புரை கூறும் செய்திகளில் சில:
- ஐயவித்துலாம், கைபெயரூசி என்பனவற்றிற்கு வேறு உரை சொல்வாரும் உளர்.
- ஆடகமாடம் – திருவனந்தபுரம்; இரவிபுரம் என்பாரும் உளர்.
- அன்றியும் சரிகம்பதநி என்பாரும் உளர்.
- அரங்கம் – திருவரங்கம்; ஆற்றிடைக்குறை என்பாரும் உளர்
# சிலப்பதிகாரக் குறிப்புரை

## கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
# கோரிய நேரத்து ஒளிதம்

**கோரிய நேரத்து ஒளிதம்** (*Video on Demand*, **VOD**) அல்லது **கோரிய நேரத்தில் ஒளிதமும் ஒலிதமும்** (*Audio and Video on Demand*, **AVOD**) அமைப்புகள் பயனர்கள் தாங்கள் விரும்பும் நேரத்தில் தேர்ந்தெடுத்த ஒளித அல்லது ஒலித நிகழ்ச்சிகளைக் காண/கேட்க வழி செய்கின்றன. தொலைக்காட்சிகளுக்கும் தனி மேசைக் கணினிகளுக்கும் கோரிய நேரத்து ஒளிதம் வழங்க பெரும்பாலும் இணைய நெறிமுறைத் தொலைக்காட்சித் தொழினுட்பம் பயன்படுகிறது. கோரிய நேரத்து ஒளிதத்தின் ஒரு வகையே **விட்டதைப் பிடித் தொலைக்காட்சி** ஆகும்.  
கோரிய நேரத்து தொலைக்காட்சி அமைப்புகள் இருவழிகளில் கோரிய நேரத்து ஒளிதத்தை வழங்குகின்றன; தொலைக்காட்சி அணுக்கப் பெட்டி மூலமோ கணினி அல்லது பிற கருவி மூலமோ நிகழ்ச்சிகளை நிகழ்நேர ஓடையாக வழங்குகின்றன அல்லது கணினி, எண்ணிம ஒளித பதிவுக் கருவி அல்லது பெயர்த்தகு ஊடக இயக்கியில் தரவிறக்கம் செய்துகொண்டு பின்னர் வேண்டிய நேரத்தில் காண வகை செய்கின்றன. பெரும்பாலான கம்பிவட மற்றும் தொலைபேசி நிறுவனங்கள் காட்சிக்கு கட்டணம் நிகழ்ச்சிகள் உள்ளிட்ட கோரிய நேரத்து ஒளிதத்தை இந்த இரு வழிகளிலும் தங்கள் வாடிக்கையாளர்கள் பெற வகை செய்கின்றனர். தரவிறக்கம் செய்யத் தேவையான எண்ணிம ஒளிதப் பதிவுக் கருவியையும் வாடகைக்கு விடுகின்றனர். இணையத்தைப் பயன்படுத்தும் இணையத் தொலைக்காட்சி கோரிய நேரத்தில் ஒளிதம் பெறப் பரவலாகப் பயன்படுத்தப்படுகிறது.  
சில வான்பயணச் சேவைகளில் பயணிகளின் வான்பயணத்தின் போது பொழுதுபோக்க கோரிய நேரத்தில் ஒளிதமும் ஒலிதமும் நிகழ்ச்சிகளை இருக்கையின் முன்னால் அல்லது கைப்பிடிகளில் பொருத்தப்பட்டுள்ள தனிப்பட்ட காட்சித்திரைகளில் வழங்குகின்றனர். முன்னதாக இச்சேவையாளர்கள் பதிவு செய்திருந்த ஒளி அல்லது ஒலிக் கோப்புகளை வேண்டிய நேரத்தில் தற்காலிக நிறுத்தம், விரைவான முன்செலுத்துகை அல்லது விரைவான பின்செலுத்துகை வசதிகளுடன் இயக்க வழி செய்துள்ளனர்.
# சுருள்பாசி

மாத்திரைகள்]]  
**சுருள்பாசி** (Spirulina) அல்லது நீலப்பச்சைப்பாக்டீரியா என அழைக்கப்படும் நுண்ணுயிரி சயனோபாக்டீரியா (Cyanobacteria) மனிதர்களாலும், விலங்குகளாலும் உண்ணத்தக்கவையாகும். முதன்மையாக, இரண்டு சயனோபாக்டீரியா இனங்கள் (ஆர்த்ரோஸ்பைரா பிளாட்டென்சிஸ், ஆர்த்ரோஸ்பைரா மேக்சிமா) உணவுக் குறைநிரப்பிகளாக உபயோகப்படுத்தப்படுகின்றன. உலகெங்கிலும் நீலப்பச்சைப்பாசி வளர்க்கப்படுகிறது. இவை, உணவுக் குறைநிரப்பிகளாகவும், முழு உணவாகவும் பயன்படுத்தப்படுகிறது. நீலப்பச்சைப்பாசி மாத்திரைகளாகவும், அவலாகவும், பொடியாகவும் கிடைகின்றது. இவை மீன்வளர்ப்பிலும், மீன் காட்சியகங்கள், கோழிப்பண்ணைகளிலும் தீவனக் குறைநிரப்பியாகப் பயன்படுத்தப்படுகின்றது.  
இது ஒன்றுக்கும் மேற்பட்ட செல்களால் ஆன நுண்ணிய உடல் அமைப்பு கொண்ட அர்த்ரோஸ்பைரா (Arthrospira) என்ற நீலப்பச்சைப்பாசி வகையைச் சேர்ந்த பாசியைக் கொண்டு தயாரிக்கப்படுகிறது. இந்தப் பாசி வகையை வெறும் கண்களால் பார்க்க இயலாது. இது ஓரளவு உப்பு மற்றும் காரத் தன்மை உடைய நீரில் வளரக்கூடியது. இதற்கு 1927-ம் ஆண்டு ஒரு செருமனிய அறிவியலாளரால் ஸ்பைருலினா என்று பெயரிடப்பட்டது. ஆனால் இப்பெயருக்கும் ஸ்பைருலினா என்ற பேரினத்துக்கும் எவ்விதத் தொடர்பும் இல்லை. உலகம் முழுவதும் இதில் சுமார் 30,000 வகைகள் உள்ளன. இது பாசி வகையை சேர்ந்த புராதன உயிரினம். ஸ்பைருலினாவில் உள்ள ஊட்டச்சத்துக்கள் மனித உடலில் உள்ள செல்களால் சுலபமாக உறிஞ்சப்படும் நிலையில் உள்ளது.  
மற்ற உணவுப் பொருள்களை விட அதிக புரதச்சத்து நிறைந்துள்ளது. இந்த பாசி உடல் ஆரோக்கியத்தை பெருக்கும் மிக முக்கியமான உணவாகத் திகழ்கிறது. அதனால், விண்வெளிக்குச் செல்லும் வீரர்கள் இந்தப் பாசியையே உணவாக எடுத்துக் கொள்கின்றனர். மீன் உணவில் புரதச்சத்து அதிகம் இருப்பதற்கு அவை பாசிகளை முக்கிய உணவாகக் கொள்ளவதே காரணமாகும். இதை உணவாக பயன்படுத்தலாம்.  
ஸ்பைருலினா கேப்சூல்: விண்வெளிக்கு செல்லும் விஞ்ஞானிகள், பல நாட்கள் அங்கு தங்கி ஆய்வு பணியில் ஈடுபடும் போது, சாப்பாட்டிற்கு பதிலாக, "ஸ்பைருலினா கேப்சூல்'கள் தான் உட்கொள்கின்றனர். இந்த "ஸ்பைருலினா' கண்டுபிடிக்கப்பட்டதற்கான காரணம், தென் ஆப்பிரிக்காவில் கடும் பஞ்சம் ஏற்பட்ட போது, மடகாஸ்கர் பகுதியில் உள்ளவர்கள், தண்ணீரை மட்டும் குடித்து உயிர் வாழ்ந்தனர். இதை ஆய்வு செய்த விஞ்ஞானிகள், தண்ணீரில் ஸ்பைருலினா என்ற பச்சைய பொருள் இருப்பதை கண்டனர். இதில் புரதம் 65%, கொழுப்பு 5%, கார்போஹைட்ரேட் 20% உள்ளது. மேலும், இதில் காமா-லினோலெனிக் அமிலமும் உள்ளது.
# சுருள்பாசி

## வெளியிணைப்புகள்

-
-
-
-
# முதலாம் இன்னசெண்ட் (திருத்தந்தை)

**திருத்தந்தை முதலாம் இன்னசெண்ட்** (*Pope Saint Innocent I*) கத்தோலிக்க திருச்சபையில் உரோமை ஆயராகவும் திருத்தந்தையாகவும் திசம்பர் 22, 401 முதல் மார்ச் 12, 407 வரை ஆட்சிசெய்தார். இவர் கத்தோலிக்க திருச்சபையின் 40ஆம் திருத்தந்தை ஆவார்.
# முதலாம் இன்னசெண்ட் (திருத்தந்தை)

## வரலாற்றுக் குறிப்புகள்

திருத்தந்தை முதலாம் இன்னசெண்ட் திருச்சபையின் தலைமைப் பதவியை ஏற்பதற்கு முன் திருத்தந்தையாக இருந்தவர் முதலாம் அனஸ்தாசியுஸ் ஆவார். அனஸ்தாசியுஸ் திருத்தந்தையாகத் தேர்ந்தெடுக்கப்படுமுன் அவருக்குப் பிறந்த மகனே இன்னசெண்ட். இவ்வாறு, முதன்முறையாக, தந்தையைத் தொடர்ந்து அவருடைய மகன் திருத்தந்தை பதவி ஏற்ற நிகழ்ச்சி நடந்தது.
# முதலாம் இன்னசெண்ட் (திருத்தந்தை)

## திருத்தந்தை தம் அதிகாரத்தை நிலைநாட்டுதல்

முதலாம் இன்னசெண்ட் பதவி ஏற்ற நாட்களில் வடக்கிலிருந்து ஐரோப்பிய செர்மானிய இனக் குழுக்கள் பல மேற்கு உரோமைப் பேரரசின்மீது படையெடுத்து வந்தன. அப்பின்னணியில் இன்னசெண்ட் தம்முடைய அதிகாரத்தை அதிகமாக வலியுறுத்தினார்.  
தமக்கு முன்னால் திருத்தந்தை சிரீசியஸ் (384-399) செய்தது போலவே, இன்னசெண்டும் அதிகாரத் தோரணையோடு ஆணை ஏடுகள் பிறப்பித்தார். திருச்சபை முழுவதும் (குறிப்பாக மேலைத் திருச்சபை) பின்பற்றுவதற்காக அவர் வழிமுறைகள் அளித்தார். குறிப்பாக,
- உரோமையில் நிலவிய வழக்கப்படியே நற்கருணை மன்றாட்டின் அமைப்பு இருக்க வேண்டும்;
- ஒப்புரவு அருட்சாதனம், நோயில் பூசுதல், உறுதிப்பூசுதல் பற்றிய வழிமுறைகள்;
- திருவிவிலியத்தைச் சேராதவை என்று சில நூல்களை ஒதுக்கியது.  
இவ்வாறு வழிமுறைகள் அளித்ததோடு, இன்னசெண்ட் திருச்சபை முழுவதும் "முக்கிய காரியங்களைப் பொறுத்தமட்டில்" உரோமையைக் கலந்து ஆலோசித்தபின்னரே செயல்பட வேண்டும் என்று அறிக்கையிட்டார்.
# முதலாம் இன்னசெண்ட் (திருத்தந்தை)

## கீழைத் திருச்சபை மீது அதிகாரம் செலுத்தல்

- காண்ஸ்டாண்டிநோபுள் மறைமுதுவராக இருந்தவர் கிறிசோஸ்தோம் யோவான். அவரை எதிர்த்தவர்கள் அவரைப் பதவியிறக்கம் செய்து நாடுகடத்தினர் (கி.பி. 404). அப்போது திருத்தந்தை இன்னசெண்ட் கிறிசோஸ்தோமுக்கு ஆதரவாக ஒரு மடல் அனுப்பினார். கிறிசோஸ்தோமின் இடத்தைப் பிடித்துக்கொண்டவரை ஏற்க மறுத்ததோடு, கட்சி சார்பற்ற ஒரு சங்கம் கூட்டவேண்டும் என்று கோரிக்கை விடுத்தார். மேலும், கீழை உரோமைப் பேரரசனுக்கு எதிர்ப்புத் தெரிவித்தார்.
- திருத்தந்தையின் தூதர்களுக்கு உரிய மரியாதை அளிக்கப்படவில்லை. கிறிசோஸ்தோமும் நாடுகடத்தப்பட்ட நிலையில் இறந்தார். இதனால் வெறுப்புற்ற இன்னசெண்ட், கிறிசோஸ்தோமை எதிர்த்த ஆயர்களைச் சபைநீக்கம் செய்தார். இன்னசெண்ட இறந்ததற்குப் பின்னரே கீழைத் திருச்சபைக்கும் மேலைத் திருச்சபைக்கும் இடையே நல்லுறவு மீண்டும் ஏற்படுத்தப்பட்டது.
- எருசலேமில் புனித ஜெரோமின் துறவு இல்லம் குண்டர்களால் தாக்கப்பட்டது என்ற செய்தி திருத்தந்தைக்கு 416இல் தெரியவந்தது. உடனேயே இன்னசெண்ட் ஜெரோமுக்குக் கடிதம் எழுதி, வன்செயலில் ஈடுபட்டவர்களுக்கு எதிராகத் தக்க நடவடிக்கை எடுக்கப்படும் என்று கூறினார். மேலும் எருசலேம் ஆயரின் ஆளுகையில் அந்தத் தாக்குதல் நடந்ததால் அந்த ஆயரை இன்னசெண்ட் கடிந்துகொண்டார்.